AIŠKINAMASIS RAŠTAS

Dėl Molėtų rajono savivaldybės grįžtamosios migracijos skatinimo programos patvirtinimo

1. **Parengto tarybos sprendimo projekto tikslai ir uždaviniai:**

Savivaldybėje iki šiol nėra sukurta jokių grįžtamosios migracijos skatinimo veiksmų planų, nors iš užsienio valstybių atvykusių ir Molėtų rajone deklaravusių savo gyvenamąją vietą asmenų skaičius 2019 m. buvo – 160, 2021 m. – 175. Užimtumo tarnybos užsakymu verslo tyrimų agentūra „Brandprice“ atliko užsienyje gyvenančių Lietuvos piliečių reprezentatyvų nuomonės tyrimą, kuris patvirtina būtinumą savivaldybei imtis aktyvių veiksmų, skatinant grįžtamąją migraciją, bei nubrėžia veiksmų kryptį ir prioritetus.

Molėtų rajono savivaldybės grįžtamosios migracijos skatinimo programos tikslas – įteisinti kompleksinės pagalbos priemonių paketą, skatinantį gyventojus, emigravusius į užsienį, grįžti į Molėtų kraštą ir integruotis į jo gyvenimą.

Parengto sprendimo projekto tikslas – patvirtinti Molėtų rajono savivaldybės grįžtamosios migracijos skatinimo programą

1. **Siūlomos teisinio reguliavimo nuostatos:**

Šiuo sprendimu siūloma įteisinti kompleksines pagalbos priemones, skatinančias emigravusiems piliečiams sugrįžti į gimtąjį kraštą bei padedančias greičiau integruotis.

1. **Laukiami rezultatai:**

Padidės iš užsienio valstybių atvykusių ir Molėtų rajone deklaravusių savo gyvenamąją vietą asmenų skaičius.

1. **Lėšų poreikis ir jų šaltiniai:**

Lėšų poreikis priklausys nuo grįžtančių emigrantų skaičiaus.

1. **Kiti sprendimui priimti reikalingi pagrindimai, skaičiavimai ar paaiškinimai:**